หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน) ระบุเทคนิคหุ้นเด่นรอบบ่ายนี้
3 ก.พ. 2559

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
CPALL “ซื้อ” ราคาหุ้นแกว่งยกฐานสูงขึ้นทำรูปแบบกรอบสามเหลี่ยมด้านเท่า พร้อมปริมาณการซื้อขายเพิ่มสูงขึ้นชัดเจน สอดคล้องกับ MACD ตัด Signal ขึ้นมีแนวโน้มใกล้บวก กำลังทดสอบแนวต้านแรกที่ 42.50 บาท ผ่านได้มีแนวต้านถัดไปที่ 44.00 บาท
RS “ซื้อ” ราคาหุ้นเริ่มมีจังหวะดีดตัวขึ้นอีกครั้งหลังพักตัว ด้วยแท่งเทียน Rising Method พร้อมปริมาณการซื้อขายเพิ่มสูงขึ้น สอดคล้องกับเส้นค่าเฉลี่ยระยะสั้นทำ Golden Cross สนับสนุนแนวโน้มขึ้น และ MACD มีแนวโน้มพลิกเป็นบวก เป็นจังหวะซื้อเก็งกำไร มีแนวต้านแรกที่ 9.75 บาท และถัดไปที่ 10.20 บาท
ECL “ซื้อ” ราคาหุ้นยกฐานสูงขึ้นทะลุกรอบการพักฐานขาขึ้นระยะสั้น พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD กลับเป็นบวก และ ADX ชี้ขึ้นสนับสนุนแนวโน้ม เป็นจังหวะซื้อเก็งกำไร แนวต้านแรกที่ 2.04 บาท ถัดไปที่ 2.10 บาท
 